open-index/open-wikipedia-markdown huggingface dataset:
Xavier Trias

**Xavier Trias i Vidal de Llobatera** (født 5. august 1946 i Barcelona) er en katalansk politiker som representerer partiet Convergència Democràtica de Catalunya. Han var borgermester i Barcelona fra 2011 til 2015. Han har også hatt flere verv for Catalonias regjering, deriblant helseminister fra 1988 til 1996.

## Referanser


## Eksterne lenker
* 
* 
*
Convergència i Unió

**Convergència i Unió** (IPA: ) var en katalansk valgallianse. Den bestod av to partier: Convergència Democràtica de Catalunya (CDC), som var det største, og det mindre Unió Democràtica de Catalunya (UDC). Alliansens siste leder var Artur Mas, som også var Catalonias president. Politikken deres ble karakterisert som sentrum–høyre. Alliansen ble etablert i 1978 og ble oppløst 17. juni 2015.

## Referanser


## Eksterne lenker
*
Marinaleda

**Marinaleda** er en kommune i den spanske provinsen Andalucía i Spania. Den er selverklært sosialdemokratisk, men blir av mange regnet som kommunistisk på grunn av sin kollektive økonomi. Kommunen hadde .

## Politikk
Byen har i over tretti år hatt Juan Manuel Sanchez fra Izquierda Unida (Forent venstre) som sin borgermester. Bystyret består av elleve medlemmer, ni fra Izquierda Unida og to fra PSOE.

## Gatenavn
Etter Franco-tiden har de døpt om mange gatenavn og plasser til heder av sosialistiske helter som for eksempel Che Guevara og Salvador Allende. Eksempler er *Calle de Erneste Che Guevara* og *Plaza de Salvador Allende*.

## Øvrig
Landsbyen er å regne som et kollektiv, og arbeidsledigheten er svært lav sammenligna med resten av Spania. Man kan leie et hus meget billig, og man kan bygge det selv. Dette huset skal inkludere tre soverom, og 100m² hage, til eventuell utbygging. Det er ikke tillat å selge disse husene, da de mener dette fører til uønsket profitt. Arbeidet i landsbyen deles opp i grupper hvor noen jobber på markene, og noen i fabrikken, alt etter tur. Det er også verdt å merke seg at alle innbyggere som jobber for byen tjener likt.

## Referanser


## Eksterne lenker
*
Classica et mediaevalia

***Classica et Mediaevalia*** er et dansk vitenskapelig tidsskrift, som beskjeftiger seg med antikkens og middelalderens historie, språk og litteratur samt den klassiske tradisjons betydning som en del av den europeiske kulturarv. Tidsskriftet kom ut første gang i 1938 og det siste bindet er årgang 63, 2012. *Classica et Mediaevalia* trykker artikler på engelsk, tysk og fransk, og cirka 1/4 av forfatterne er dansker. Det utgis av Museum Tusculanums Forlag med tilskudd fra Forskningsrådet for kultur og kommunikation under Det Frie Forskningsråd. Inntil 2006 var undertittelen *Revue danoise de philologie et d'histoire*, men siden 2007 bærer tidsskriftet den engelske undertittel *Danish journal of philology and history*.

Den nåværende redaktøren er George Hinge, Aarhus Universitet. De tidligere redaktører omfatter blant andre William Norvin, Franz Blatt, Otto Steen Due, Ole Thomsen og Tønnes Bekker-Nielsen.

## Referanser


## Eksterne lenker
*
Frank Schirrmacher

**Frank Schirrmacher** (født 5. september 1959 i Wiesbaden, død 12. juni 2014 i Frankfurt am Main)
var en tysk journalist, essaysist, forfatter og medutgiver av Frankfurter Allgemeine Zeitung fra 1994 frem til sin død.

## Referanser
Sverige-Tyskland

***Sverige-Tyskland*** var et svensk tidsskrift utgitt av Riksföreningen Sverige-Tyskland.

Utgivelsen av tidsskriftet startet i 1938 og hadde en protysk holdning, ifølge en del vurderinger i ettertid også med pronazistiske anstrøk. Ansvarlig utgiver for tidsskriftet var professor i genetikk ved Lunds universitet Herman Nilsson-Ehle. Tidsskriftet kom ikke ut 1946, men hadde en viss aktivitet til 1958.

## Eksterne lenker
* Sverige-Tyskland : kulturtidsskrift hos libris
Ilaget kraftverk

**Ilaget kraftverk** er et vannkraftverk i på Hjelmeland i Kvinnherad kommune i Vestland.

Det er et elvekraftverk som utnytter et fall på 440 meter.

Installert effekt er 1,7 MW fra en peltonturbin. Årsproduksjon er 7,8 GWh.

## Referanser


## Kilder
* 
* NVE vannkraftdatabase
* Kvinnheringen
Forskrift om utøvelse av politimyndighet i det militære forsvar

**Forskrift om utøvelse av politimyndighet i det militære forsvar** (korttittel: **forskrift om politimyndighet i Forsvaret**) er en norsk forskrift som ble fremmet av Forsvarsdepartementet og fastsatt ved kongelig resolusjon 26. november 1993 med hjemmel i lov om militær politimyndighet. Den trådte i kraft umiddelbart.

Forskriften gir utfyllende bestemmelser om militære mannskapers politimyndighet. Det følger av forskriftens §&nbsp;1, jevnfør beredskapsloven §&nbsp;6, at i forhold som medfører samarbeid med sivil politimyndighet er militær politimyndighet underordnet denne, med unntak av krigsskueplass, hvor de militære myndigheter kan overta den øverste ledelse av politiet og om nødvendig midlertidig sette politiets embeds- og tjenestemenn ut av virksomhet.

Videre bestemmer forskriften at militær politimyndighet gir militært befal, militærpoliti og militære vakter rett til å gripe inn for å opprettholde den alminnelige ro og orden på militært område eller i umiddelbar nærhet av det, håndheve adgangsforbud overfor uvedkommende samt gripe inn mot tyveri og andre åpenbare straffbare handlinger.

## Referanser


## Eksterne lenker
* Lovdata
John Collett Falsen

**Johan Collett Falsen** (1817–1879) var en norsk jurist, amtmann og politiker. Han var stortingsrepresentant i flere perioder mellom 1859 og 1869, og var statsråd fra 1869 til sin død i 1879. Han var justisminister (1869–70, 1871–72, 1874–77 og 1878–79), statsråd ved statsrådsavdelingen i Stockholm (1870–71, 1873–74 og 1877–78), marineminister (1871) og indreminister 1872–73. Han var ordfører i Drammen fra 1853 til 1859 og i 1861. Falsen var amtmann i Nordre Bergenhus amt fra (1861-1869).

Han var sønn av stiftamtskriver Hagbarth Falsen og Aletta Fleischer, og var sønnesønn av Enevold de Falsen. Han ble gift i 1848 med Henriette Falch-Muus, datter av sorenskriver i Vang Abraham Falch-Muus.

## Falsens gate
Falsen fikk i 1911 en gate i Drammen oppkalt etter seg. Gata heter Falsens gate og er den tredje tverrgaten fra Strømsgata mellom Rosenkrantzgata og Hotvetveien.

## Utmerkelser
* Storkors av Nordstjerneordenen
* Storkors av Dannebrogordenen[
* Kommandør med stjerne av St. Olavs Orden
* Dr. juris h.c., Uppsala universitet, 1877

## Referanser


## Litteratur
* Store norske leksikon om John Collett Falsen

## Eksterne lenker
* 
*
Rømeling

**Rømeling** er en dansk adelsslekt.

Slekten antas å ha navn etter byen Remmlingen nær Wolfenbüttel i Grevskabet Diepholz, og føres tilbake til dommer i Soest Roelof Römeling (f. ca. 1420). Hans sønn, superintendent i Diepholz Patroclus Römeling (1481-1571) var oldefar til garnisonsmedikus i København, senere i Glückstadt Conrad Rømeling (1624-1676), som flyttet til Danmark senest 1663. Han var far til Adelgunde Mechtilde Rømeling (1654-1714), gift med general Jobst von Scholten (1647-1721), og til general Patroclus Rømeling (1662(63?)-1736). Sistnevnte var far til generalmajor Jobst Conrad Rømeling (1698-1756), generalmajor Frederik Christopher Rømeling (1698-1760), generalløytnant Rudolph Woldemar Rømeling (1704-1776) og admiral, geheimestatsminister Hans Henrik Rømeling (1707-1775). Sistnevnte var i ekteskap med Edele Dorothea de Scheel (1718-1782) far til kaptein i Søetaten Hans Henrik (Heinrich) Rømeling (1747-1814) og til kammerherre, major og dansk gesandt Jobst (Just) Conrad Rømeling (1750-1819) samt til tre døtre gift v. Buchwaldt til Gudumlund, Krabbe av Damsgård og v. Reventlow, den grevelige linje til grevskapet Reventlow. 

Generalløytnant og kommandant i Fredrikstad Rudolph Woldemar Rømeling (1704-1776) var i ekteskap (1757) med Ulrikke Eleonora de Ulrichsdal (1736-75), en sønnedatter av Ulrik Frederik Gyldenløve og Maria Meng, far til oberst Patroclus Rømeling (1760-1838), som den nålevende slekten stammer fra, og til kammerherre og generalmajor Johan Berendt Rømeling (1764-1830), kammerherre og generalmajor Carl Rømeling (1769-1839) og kammerherre og generalmajor Hans Henrik (Hinrich) Rømeling (1770-1840). Carl Rømeling var far til oberst, kammerherre og hoffsjef Sigvard Thomas Waldemar Rømeling (1809-1878). 

Kaptein Carl Just Rømeling (1807-1876) var far til oberstløytnant Emil Adolph Rømeling (1851-1952), som var far til tollkontrollør og sekondløytnant Carl Wilhelm Rømeling (1879-?) og til farmasøyt og direktør Hans Adolf Rømeling (1890-1954). Carl Wilhelm Rømeling var far til kommandørkaptein Henrik Rømeling (1911-1970).

Generalløytnant Patroclus Rømelings (1662-1736) agnatiske etterkommere i ekteskap ble 15. oktober 1885 opptatt i den danske adel.

## Litteratur
* Emil Rømeling: *Slægten (von) Rømeling fra (1320) 1420-1920*, [1921].
* A. Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Sven Tito Achen: *Danske adelsvåbener*, København 1973 
*
Beredskapsloven

**Beredskapsloven** (egentlig navn: **lov om særlige rådgjerder under krig, krigsfare og liknende forhold**) er en norsk lov som regulerer statsmaktenes kompetanse i krig og lignende unntakssituasjoner, herunder midlertidige forandringer (derogasjon) i maktfordelingen i Norges politiske system.

Loven er inndelt i seks kapitler:

# Kapittel I gir bestemmelser om Kongens myndighet når Stortinget på grunn av krig er avskåret fra å utøve sin virksomhet.
# Kapittel II gir bestemmelser om særlige fullmakter for Kongen når Norge er i krig eller krig truer eller landets selvstendighet eller sikkerhet er i fare.
# Kapittel III regulerer forholdet mellom militær og sivil myndighet på krigsskueplass, og innebærer blant annet at militære myndigheter kan overta ledelsen av politiet og andre sivile myndigheter.
# Kapittel IV gir særregler om behandlingen av straffesaker i krigssituasjoner, og innebærer på flere punkter adgang til en forenklet behandling.
# Kapittel V gir regler om «tvangsavståing» til staten (konfiskasjon eller rekvisisjon) av løsøre og fast eiendom.
# Kapittel VI inneholder forskjellige bestemmelser, blant annet hjemmel til å gi nærmere forskrifter og treffe andre nødvendige tiltak til gjennomføring av loven.

Beredskapsloven ble vedtatt 15. desember 1950 og trådte i kraft umiddelbart. Opprinnelig ble loven gitt midlertidig gyldighet, men i 1954 ble midlertidigheten opphevet. Senere har det bare vært foretatt mindre endringer i loven, slik at den i det vesentlige fremstår på samme måte som da den ble vedtatt i 1950.

## Se også

* Beredskapslovene

## Referanser


## Eksterne lenker
* Lovdata
Lov om adgang til rekvisisjon av skip

**Lov om adgang til rekvisisjon av skip** (fullt navn: **lov om adgang til rekvisisjon av skip m.v. under krig eller kriseforhold**) er en norsk lov som gir myndighetene hjemmel til å rekvirere skip under krig eller kriseforhold.

Lovens paragraf&nbsp;1 beskriver i hvilke situasjoner myndighetene kan rekvirere skip. Skip kan rekvireres i den utstrekning Norges interesser krever det når «riket er i krig eller krig truer eller rikets selvstendighet eller sikkerhet er i fare». De skip som kan rekvireres må være registrert i Norge, eventuelt eies av norske statsborgere, av personer som er bosatt i Norge eller driver skipsredervirksomhet fra kontor i Norge, eller av partrederier, aksjeselskaper eller andre selskaper som har sete i Norge.

Det følger av §§&nbsp;2 og 3 at staten dessuten kan rekvirere skip under bygging i Norge uansett for hvis regning skipet bygges, kontrakter om bygging av skip i eller utenfor Norge for regning av norske statsborgere eller selskaper, og befraktningskontrakter for utenlandske skip som norske befraktere har inngått.

## Se også
* Rekvisisjonsloven

## Referanser


## Eksterne lenker
* Lovdata
Rekvisisjonsloven

**Rekvisisjonsloven** (fullt navn: **lov om militære rekvisisjoner**) er en norsk lov som gir militære myndigheter hjemmel til å rekvirere alt som er nødvendig for krigsmakten og dens institusjoner når Norge er i krig.

Rekvisisjon kan skje til eie, bruk eller annen særlig rådighet, men eiendomsrett til fast eiendom kan ikke kreves avstått i medhold av rekvisisjonsloven. Rekvisisjon til bruk omfatter rett til å foreta de endringer ved gjenstanden eller eiendommen som myndighetene finner nødvendig.

Loven gir også hjemmel til allerede i fredstid å gi fabrikker, verksteder, kraftverk og andre bedrifter pålegg om å sette igang forsøksproduksjon av varer som er nødvendig for krigsmakten, og forberede produksjon i krig av varer som krigsmakten trenger. Den gir også Forsvaret rett til å rekvirere områder å øve i.

Rekvisisjonsloven ble vedtatt 29. juni 1951 og trådte i kraft 1. januar 1952.

I 2022 sendte Forsvaret ut over 4000 brev til bileiere i Norge for å informere om at kjøretøyet deres, i en krigssituasjon, vil bli disponert av Forsvaret ved behov.

## Se også
* Lov om adgang til rekvisisjon av skip

## Referanser


## Eksterne lenker
* Lovdata
Militær Straffelov

**Militær Straffelov** er en norsk lov som inneholder sentrale bestemmelser om militære forseelser og forbrytelser og straff for militært personell. Den ble vedtatt 22. mai 1902.

I fredstid får loven bare anvendelse på egentlig militært personell, men i krigstid omfatter den blant annet også krigsfanger samt enhver – også sivile – som gjør seg skyldig i krigsforræderi eller forgåelser på krigsskueplassen.

Militær straffelov er delt i tre. Del&nbsp;I omhandler alminnelige bestemmelser, del&nbsp;II retter seg mot militære forseelser og forbrytelser, mens del III omhandler krigsartiklene. Lovens fjerde del ble opphevet i 1921 og erstattet av lov om militær disiplinærmyndighet.

Lovens §&nbsp;81 hever strafferammen for flere av lovbruddene i Almindelig borgerlig Straffelov når de i krig begås av personer som hører under Militær straffelov.

## Referanser


## Eksterne lenker
* Lovdata
Pseudorchestoidea mexicana

***Pseudorchestoidea mexicana*** er en art i slekten *[[Pseudorchestoidea]]* innenfor tangloppefamilien av ordenen Senticaudata, som inngår i gruppen av amfipoder.

## Eksterne lenker
*
Svingelslekta

**Svingel** (*Festuca*) er en slekt i gressfamilien. Plantene i slekten er flerårige gress med flerblomstrende småaks. De har spisse agner (dekkblad) som er runde nederst og litt spissere øverst. Ytteragnene er mye kortere enn småakset. Agner har vanligvis spiss brodd. Slekten har en kosmopolitisk utbredelse med over 200 arter. I Norge vokser åtte arter.

## Arter i Norge
* Rødsvingel (F. rubra)
* Sauesvingel (F. ovina)
* Geitesvingel (F. vivipara)
* Stivsvingel (F. trachyphylla)
* Kjempesvingel (F. gigantea)
* Strandsvingel (F. arundinacea)
* Skogsvingel (F. altissima)

## Kilder
* Johannes Lid: *Norsk-svensk-finsk flora*. Det Norske Samlaget, 1985.

## Eksterne lenker
*
Ero Karlsen

**Ero Stig Karlsen** (født 4. desember 1976) er en norsk forfatter.

Karlsen er født og oppvokst i Bodø og er bosatt i Trondheim. 
Han er sønn av forfatter og psykolog Sverre Asmervik.

Han debuterte i 2004 med romanen *Bodø*. I  2010 kom novellesamlingen *Anti-revy*.

## Bibliografi
* 2004 : *Bodø*  (roman)
* 2010 : *Anti-revy*  (novellesamling)

## Referanser


## Kilder
* Presentasjon av Ero Stig Karlsen i Forfatterkatalogen på Forfattersentrums nettsider

## Eksterne lenker
* Om Ero Karlsen på forlaget Oktobers nettsider
Gads danske Magasin

***Gads danske Magasin*** var et københavnsk tidsskrift, som ble utgitt av Gads Forlag fra  1898 til 1952. Tidsskriftets tittel var i perioden 1898-1906 *Dansk Tidsskrift*, men byttet navn til *Gads Danske Magasin* i 1907.

## Se også
* G.E.C. Gad
* Danske Magazin

## Eksterne lenker
* Tidlige årganger av tidsskriftet er digitalt tilgjengelige på Internet Archive.
Vigdis Ellingsen

**Vigdis Ellingsen** (født 21. mars 1941 i Velfjord i Brønnøy) er en nordnorsk forfatter, journalist og pressefotograf. 

Hennes første første bokutgivelse, *De usynlige*, er ei samling sagn fra Sør-Helgeland sett mot en bakgrunn av nasjonale og internasjonale sagn. *Sølvbrura* er ei samling sagn fra sørsamiske, svenske og norske kulturer langs Sagaveien. Boka er presentert på de tre språkene sørsamisk, svensk og norsk. Hun har også jobbet som journalist og pressefotograf i *[[Helgelendingen|Helgeland Arbeiderblad]]* fra 1987.

## Bibliografi
* Sølvbrura, Saemien Sijte 2013
* De usynlige: Om hulder og andre underjordsvesen, Brønnøysund bokhandel, 1994
Ingvild Solstad-Nøis

**Ingvild Eugenie Solstad-Nøis** (født 19. november 1973 i Tromsø) er en norsk forfatter.

Hun har studert på forfatterstudiet i Tromsø, og debuterte som forfatter i 2011 med romanen *Jeg trodde det skulle bli fint å komme hit*. Hennes andre roman *Rolig sone* kom ut i 2013. Ingvild Solstad-Nøis er representert i antologiene *Trykk* fra 2009 og *Dette er ikke veien hjem* fra 2010.

Ingvild Solstad-Nøis skriver om nære relasjoner i sitt forfatterskap. Tom Egil Hverven skriver at «En selvopptatt, upålitelig jeg-forteller fører ordet i begge de to første romanene til Ingvild Solstad-Nøis».

## Bibliografi
* *Jeg trodde det skulle bli fint å komme hit* – roman, Oktober (2011)
* *Rolig sone* – roman, Oktober (2013)
* *Eid* – roman, Oktober (2019)
* *Villa Art* – roman, Oktober (2023)

## Referanser


## Kilder
*Presentasjon av Ingvild Solstad-Nøis i Forfatterkatalogen på Forfattersentrums nettsider

## Eksterne lenker
* Forfatterpresentasjon , Oktober forlag
Olava Bidtnes

**Olava Bidtnes** (født 31. mars 1938 i Hegra) er en norsk lyriker.

Hun er del av poesigruppa Jernbanepoetene, og skriver på nynorsk. Hun debuterte i 2004 med diktsamlingen *Napp*. Den andre diktsamlingen hennes, *Tenke på kva havet heiter ein regnfull dag*, kom i 2011.

Hun vokste opp på gården Søndre Mørset i Skjelstadmark i Stjørdal som datter av gårdbruker og ordfører Lars Bidtnes og hustru Riborg Hammer. Hun er utdannet sosionom, og spesialiserte seg på arbeid i barne- og ungdomspsykiatri. Hun bodde i Tromsø i mange år. Bidtnes bor i dag på Løren i Oslo.

## Bibliografi
* 2004 &ndash; *Napp* &ndash; diktsamling
* 2011 &ndash; *Tenke på kva havet heiter ein regnfull dag* &ndash; diktsamling
* 2013 &ndash; *Berre tru du er ein avdød*  &ndash;  diktsamling
* 2014 &ndash; ''Blaff &ndash; lyrikk, Margbok

## Referanser


## Eksterne lenker
* Bloggen til Olava Bidtnes
Frithjof Vang

**Frithjof Kalle Vang** (født 9. mai 1927 i Andørja, død 9. april 2006 i Harstad)
var en norsk forfatter og lyriker.

Frithjof Vang debuterte på Ansgar forlag i 1975 med novellesamlingen *Forspill*, etter å ha publisert kortere tekster i magasiner og dagspresse. Forfatterskapet omfatter i alt 23 bøker, og han skrev både lyrikk, novellesamlinger og romaner. Hans andre roman, Utkantliv, handler om mennesker i fraflyttnigsområdet Utvik. Den har blitt omtalt som *[...] et forsvar for menneskene i Utvik kontra de stressede, rastløse, misfornøyde forbrukere på tettstedene og i byen*

## Bibliografi

### Noveller og tekstsamlinger
* *Forspill* &ndash; noveller (1975)
* *Utkantliv - bilder fra en nord-norsk fjordbygd* &ndash; tekster (1977)
* *Stoppesteder* &ndash; noveller og tekster (1988)
* *I avholla - dagligliv i utbygda* &ndash; tekster (2005)
* *I underskogen* &ndash; noveller og tekster (2006)

### Lyrikk
* *Leni - og andre dikt* &ndash;  dikt (1981)
* *Alle mine tider* &ndash; dikt (1991)
* *Pelle Pynte - glade dikt og seriøse sanga* &ndash; dikt (1994)
* *Raptus* &ndash; dikt (1996)
* *Heimanna - viser og dikt til Andørja og Rolla* &ndash; dikt (1998)
* *Go'boka - til åpninga av tunnelen mellom øyene i Ibestad* &ndash; dikt (2000)
* *Galleri Alfabet* &ndash; dikt (2001)
* *Vekselbruk* &ndash; dikt (2002)
* *Små-teng - nye raptus* &ndash; dikt (2004)
* *Apetiti* &ndash; dikt (2004)

### Romaner
* *Villa Otium* &ndash; roman (1976)
* *Øyer i havet* &ndash; roman (1979)
* *Sommeren 1943 - roman om kjærligheten mellom en norsk kvinne og en tysk soldat under okkupasjonen i Norge* &ndash; roman (1989)

### Barnebøker
* *Åse Iselin* &ndash; viser og vers (1988)
* *ABC - rim for barn* &ndash; barnerim (1992)
* *Alfa Beta og Dyr i Arken* &ndash; dikt (2001)
* *Per-Ola Likkjemann* &ndash; barnerim (2001)
* *Troll-kalas og ABC-barnerim* &ndash; barnerim (2002)

## Referanser
Soma (hinduisme)

**Soma** (sanskrit सोम, *sóma*), eller **haoma** på avestisk, er en plante og en drikk laget av ham som er omtalt i de hellige indoiranske skriftene *[[Rigveda]]* og *[[Avesta]]*. Personifiseringen av soma er også regnet som en guddom.

## Soma i mytologien
Over hundre hymner i *Rigveda* er viet til Soma, og han blir omtalt som «Gudenes gud». I noen hymner blir han til og med kalt skaper og far til gudene.

Soma gir dem som drikker den styrke, helse og glede, og gjør dem yngre og mektige. Indra fikk kraft fra ham før viktige strider, som da han nedkjempet monsteret Vritra.

I senere hinduisme ble Soma identifisert med månen. Dette har gjort at navnet på mandag er *sōmavāra* (sanskrit) eller avledede navneformer på mange indiske språk.

Som en egen person blir det fortalt at Soma var gift med flere søstre (enten 27 døtre av Prajāpati eller 33 døtre av Daksja). De 27 konene tilsvarer de forskjellige naksjatraene i indisk astrologi, og favorittkonen av disse var Rohini (stjernen Aldebaran).

## Drikken soma
Framstillingen og bruken av somadrikken er skildret i *Rigveda*. Planten soma blir presset og saften blandet med melk for så å ofres. Det blir fortalt om både guder og dødelige som drikker soma. Drikken skal hjelpe mot det meste av helseplager, forynge dem som drikker den og forlenge livet deres. Den kan også frembringe syner. Noen vediske hymner skildrer hvordan prester først så gudene etter at de hadde drukket soma.

Framgangsmåten for å framstille soma ble overlevert muntlig blant prester, og er i dag ukjent. Det finnes likevel tradisjoner der en framstiller soma i dag med diverse erstatninger.

## Planten soma
Det er omstridt hvilken plante soma egentlig er, og gjennom tidene har det kommet mange forslag. På grunn av at soma skal gi syner og virker oppkvikkende har en lett etter passende hallucinogener. Noen utbredte forslag er rød fluesopp (*Amanita muscaria*), som er kjent fra sjamanistiske ritualer i Sibir, og *[[Ephedra]]*, plantear som inneholder efedrin og lenge har vært brukt i tradisjonell kinesisk medisin. En tenker også at en kan ha blandet cannabis og valmuefrø. Arkeologiske utgravninger i Gunur Tepe nær Merv i Turkmenistan har funnet spor etter valmue, cannabis og efedrin i kokekar, men dette er så langt det eneste funnet.

## Soma i moderne kultur
Ordet «soma» er blitt brukt flere ganger om forskjellige lykkegivende russtoff i moderne kultur. Et velkjent eksempel er i *[[Brave New World]]* (1932) av Aldous Huxley, der det er et stoff som gir hele befolkningen en følelse av velvære uten bakrus eller nedturer.

## Litteratur

*
*
*

## Referanser
Airavata

**Airavata** (sanskrit: ऐरावत, *Airāvata*), også *Airavana* (ऐरावण, *Airāvaṇa*) er i hinduistisk mytologi den hvite elefant som Indra, «gudenes konge», rir på.

På thai kalles dette mytiske dyret Erawan.
Talitriator insularis

***Talitriator insularis*** er en art i slekten *[[Talitriator]]* innenfor tangloppefamilien av ordenen Senticaudata, som inngår i gruppen av amfipoder.

## Eksterne lenker
*
Kvik (kjøkken)

**Kvik AS** er en dansk produsent av kjøkken, garderober og baderomsutstyr.

Selskapet ble grunnlagt året 1983 i byen Kibæk av grunderen Knud Boel Troelsen. I 2005 ble selskapet solgt til det svenske selskapet Ballingslöv International, som blant annet eier JKE Design og Multiform.

I 2004 flyttet Kvik hovedkontoret fra Kibæk til Vildbjerg, utenfor Herning i Danmark. Her finner man dagens produksjon, lagring og administrative hovedkvarter.

I 2012 hadde Kvik en omsetning på nærmeren 1,2 milliarder danske kroner gjennom både franchiseeide butikker og egne butikker. Kvik har mer enn 135 butikker i Danmark, Færøerne, Sverige, Norge, Finland, Holland, Belgia, Spania, Frankrike  og Thailand.

## Referanser


## Eksterne lenker
* Kvik
* Din Side: Kvik med nytt billig kjøkken   Publisert 13. februar 2012
Talitrus

***Talitrus*** eller **tangloppeslekten** er en slekt innenfor tangloppefamilien av ordenen Senticaudata, som inngår i gruppen av amfipoder. Den mest kjente arten i nordlige områder er lys sandhopper, som også er den eneste av artene i slekten som lever i nordlige strøk. Resten av artene er tropiske, og slekten som helhet er representert i tropene over hele kloden. Antall arter er 4-10.

## Arter
* *[[Talitrus gulliveri]]* (Miers, 1875) - Mauritius
* Lys sandhopper *[[Talitrus saltator]]* (Montagu, 1808) - Nord-Atlanteren
* *[[Talitrus trukana]]* (K.H. Barnard, 1960) - tropisk
* *[[Talitrus assimilis]]* (Haswell, 1880) : status = *nomen dubium* (navn tvilsom) - tropisk

Tidligere inkludert i slekten *Talitrus*:

* *[[Talitrus africanus]]* akseptert som *[[Talitriator africana]]* Bate, 1862
* *[[Talitrus brevicornis]]* (Milne-Edwards, 1840) akseptert som *[[Bellorchestia quoyana]]* (Milne-Edwards, 1840)
* *[[Talitrus curioi]]* (Javier & Coleman, 2010) akseptert som *[[Curiotalitrus curioi]]* (Javier & Coleman, 2010)
* *[[Talitrus eastwoodae]]* akseptert som *[[Talitriator insularis]]* (Stock & Biernbaum, 1994)
* *[[Talitrus gracilis]]* (Dana, 1852) akseptert som *[[Talorchestia gracilis]]* (Dana, 1852)
* *[[Talitrus littoralis]]* (Leach, 1814) akseptert som *[[Talitrus saltator]]* (Montagu, 1808)
* *[[Talitrus locustra]]* (Sars, 1890) akseptert som *[[Talitrus saltator]]* (Montagu, 1808)
* *[[Talitrus longicornis]]* (Say, 1817) akseptert som *[[Americorchestia longicornis]]* (Say, 1818)
* *[[Talitrus nugax]]* (Phipps, 1774) akseptert som *[[Anonyx nugax]]* (Phipps, 1774)
* *[[Talitrus sylvaticus]]* (Haswell, 1879) akseptert som *[[Arcitalitrus sylvaticus]]* (Haswell, 1879)

## Eksterne lenker
*
Statistisches Bundesamt

**Statistisches Bundesamt** (norsk: *Det tyske statistiske sentralbyrå*) er Tysklands offisielle sentralbyrå for statistikk om demografi, økonomi og det tyske samfunnet med sete i Wiesbaden. Byrået foretar en nasjonal folketelling hvert tiende år. Forrige folketelling fant sted i 2011.

## Referanser


## Eksterne lenker
*
Inge Storheill

**Inge Holck Storheill** (1921–1992) var norsk sjømilitær offiser og pilot under andre verdenskrig. Han var den eneste norske pilot i kamp mot Japan under krigen.

Han var bror til Skule Storheill.

## Andre verdenskrig
Ved krigsutbruddet var Storheill til sjøs. Da skipet MS «Tudor» ble torpedert i 1940 ble Storheill reddet av en engelsk korvett og ført til England. Storheill gikk da inn i Marinen og startet utdanning for å bli flyger.

Fra august 1940 til mars 1941 fikk han flygeropplæring ved Little Norway i Canada, før han fra april 1941 til januar 1942 tjenestegjorde ved 330 skvadron på Island.

Storheill gikk den britiske sjøkrigsskolen i Darthmouth fra januar 1942 til august 1942 før han i perioden september 1942 til mai 1943 var katapultflyger og kadett på HMS «Anscon».

Fra juni til oktober 1943 tok Storheill nye kurs før han i perioden oktober 1943 til februar 1944 var kadett og torpedooffiser på HMS «Onslow».

Storheill tok avsluttende kurs ved sjøkrigsskolen i Darmouth fra februar til august 1944 før han fra september til november gikk Spitfirekurs og dekklandingstrening i London.

### Kamp mot Japan
Fra februar 1945 og fram til Japan kapitulerte var Storheill involvert i kampen mot Japan som jagerflyger ved 1849 skvadron på hangarskipet HMS «Formidable».

Tjenesten i kampen mot Japan vakte oppsikt blant norske offiserer ettersom Norge ikke formelt var i krig med Japan. Dette ble løst ved at han ved kongelig resolusjon fikk permisjon fra norsk tjeneste og gikk inn i britiske Fleet Air Arm. Storheill ble på denne måten eneste norske pilot i kamp mot Japan.

Under angrep mot japanske handelsskip ved nordkysten av Honshu 9. august 1945 ble Storheill beskutt og måtte nødlande på vannet på vei tilbake til hangarskipet, men ble plukket opp av en amerikansk destroyer samme dag.

## Etter krigen
Storheill var flyger ved 333 skvadron i Luftforsvaret et år etter krigen før han gikk over i sivil luftfart.

## Utmerkelser
Storheill ble for sin krigsinnsats tildelt Krigsmedaljen, Deltagermedaljen og Haakon VIIs 70-årsmedalje. Britene hedret han med Mentioned in Despatches, 1939–1945 Star, Atlantic Star, Pacific Star og War Medal.

## Referanser
Ryan McDonagh

**Ryan Patrick McDonagh** (født 13. juni 1989 i Saint Paul Minnesota) er en amerikansk ishockeyspiller som spiller for Nashville Predators i NHL.

Han har tidligere spilt for Tampa Bay Lightning og New York Rangers i NHL og på lavere nivå for Connecticut Whale i AHL og University of Wisconsin–Madison i NCAA. 

McDonagh vant Stanley Cup med Lightning 2021 og 2022. 

## Landslag
Han var med på landslaget under OL i Vinter-OL 2014 i Sotsji i 2014.

## Referanser


## Eksterne lenker
*
Svarga

**Svarga** kan sikte til:

* Himmelboligene Svarga i hinduismen,
* Boligen Svarga (oppkalt etter den indiske), eid av Marcello Haugen.
Mikromidas

:*Se også Disney-figuren [[Mikro-Midas]]
*'Mikromidas*' er et [[progressiv rock|progressivt]] rockband fra Norge dannet i 1995. 

Besetningen består av Atle Bye (bass, sang), Halvard Jakobsen (gitar og sang), Ståle Roar Leirtrø (gitar og sang), Øystein Larsen ([[hammondorgel]], [[mellotron]], piano og sang) og Rune Forselv (trommer). Jon Christian Lie i Tarkus Magazine beskriver musikken som «en form for progressiv rock med vekt på gitar, orgel og brede lag av Mellotron». Gruppa synger på norsk og har gitt ut to plater på det franske selskapet [[Musea]] som spesialiserer seg på progressiv rock. I 2014 kom platen "Tre ut av tiden" ut på Pancromatic Records. Dette er en vinyl-LP med innspillinger fra perioden 2001-2006.   

== Diskografi ==
;CD:
* [[2001]]: *Brennende Drømmer* 
* [[2005]]: *Faunus* 
* [[2014]]: *Tre ut av tiden! (kun vinyl-LP)* 
;Annet: 
* [[2002]]: *"Våkenatt" - på cd´en "Norske band i hus og hytte" i norske* Tarkus Magazine no. 21
* [[2006]]: *Higher And Higher - A Tribute To The Moody Blues''

## Referanser

## Eksterne lenker
* 
* Muséa Records' nettsted
Hans Heinrich Jess

**Hans Heinrich Jess** (født 	29. oktober 1847 i Tyskland, død 1916) var en norsk arkitekt og byggmester. Han tegnet Hotel Hardanger (som ble revet i 1976) i Odda, et bygg som ble regnet som et av de sentrale i sveitserstilen.. Ellers tegnet han flere bygg i bergensområdet, blant annet Manger kirke, Møkster kirke, Sund kirke og Varaldsøy kirke. Hans bygg var engelsk nygotikk og nyrennesansestil.

## Referanser
Adam Taggart

**Adam Jake Taggart** (født 2. juni 1993 i Perth) er en australsk fotballspiller som spiller for . Taggart har også spilt flere landskamper for .

## Klubbkarriere
### Perth Glory
Taggart gjorde sin debut som seniorspiller 18. desember 2010, da Perth Glory spilte 1-1 mot Brisbane Roar. Den 6. februar 2011, i sin første kamp som seniorspiller fra start, scoret Taggart sitt første mål i A-League, da Perth Glory møtte Gold Coast United.

### Newcastle Jets
Taggart signerte en kontrakt med A-League-klubben Newcastle Jets 2. mars 2012. For sin nye klubb scoret Taggart hat-trick da laget møtte Melbourne City, hvorav alle målene ble scoret fra utenfor feltet. I 2014 ble Taggart andre spiller for klubben (etter Joel Griffiths i 2008) som har mottatt en *golden boot* i A-League («gullstøvel») med 16 scoringer.

### Fulham
Den 24. juni 2014 meldte han overgang fra Newcastle Jets til den engelske klubben Fulham FC, hvor han skrev under på en treårskontrakt. Den 1. september 2015 ble Taggart lånt ut fra Fulham til den skotske klubben Dundee United FC til januar 2016.

## Referanser


## Eksterne lenker
* 
*  «Adam Taggart», landslagsprofil på Australias fotballforbunds hjemmeside
Per Selvik

**Per Selvik** (født 19. mars 1947, død 14. november 1997) var en norsk siviløkonom og bedriftsleder, på 1970-tallet den sentrale økonomen i AKP(m-l)s ulike bedrifter. Han sto formelt som eier av partibedriftene, da han var enestyre og eneaksjonær i partiets holdingselskap.

Selvik gikk på Handelshøyskolen i Bergen, men hadde tilhørighet på den politiske venstresiden og var tilsluttet ml-bevegelsen. Han var ifølge AKP-leder Pål Steigan en «maoist i blådressenes høyborg». Han ble hentet inn av AKP da partiets virksomheter etter hvert vokste til millionbedrifter og trengte kompetent økonomisk ledelse. 

Selvik ledet AKP-holdingselskapet Grafisk Byrå, og var sentral da *[[Klassekampen]]* og trykkeriet Duplotrykk i 1978 så vidt maktet å unngå konkurs. Senere var han blant dem som sto i spissen for å få innført moderne datateknologi i avisen.

Internt i bevegelsen gikk Selvik under kallenavnet eller dekknavnet «Ali Baba», oppkalt etter helten fra *Tusen og én natt*, han som skaffet gull fra gråstein.

Utad gled han med sin handelshøyskolebakgrunn lett inn i forretningsverden, og bidro som representant for det nokså anonyme Grafisk Byrå til å sikre bevegelsen kontrakter og forretnings-lokaliteter. Det var blant annet viktig da *Klassekampen* skulle lanseres som dagsavis, og den «beryktede» bevegelsen måtte skaffe egnede redaksjons- og trykkerilokaler i Oslo. Formelt hadde Selvik lenge stillingen som disponent i Duplotrykk.

## Referanser
Omsens gate (Oslo)

**Omsens gate** (1-13, 2-14) er en gate på Torshov i Oslo. Den går mellom Torshovgata og Krebs' gate og krysser Hegermanns gate på veien.

Gaten fikk navn i 1952 etter eidsvollsmannen Christopher Frimann Omsen. I 1901–52 gikk den under navnet Kildals gate.

## Kilder
* 

## Eksterne lenker
*
Agmund Bolts vei (Oslo)

**Agmund Bolts vei** (1-51, 2-64) er en gate på Teisen i bydel Alna i Oslo. Det dreier seg om en blindvei på nordsiden av Tvetenveien, mellom Ring 3 og Østre gravlund. Innerst inne i veisystemet er det forgreninger rundt et par boligblokker.

Gaten fikk navn i 1954 etter Agmund Bergtorsson Bolt, som var riksråd og høvedsmann på Akershus på overgangen mellom 1300- og 1400-tallet, og som i sin tid eide Teisen gård.

Bebyggelsen er for en stor del OBOS-blokker fra 1950-årene tilhørende borettslaget Teisen Vest. Også Hellige Nikolai ortodokse kirke, som har adresse Tvetenveien 13, ligger i praksis i Agmund Bolts vei.

## Kilder
* Oslo byleksikon
* 

## Eksterne lenker
* Oslo kommunes bydelsoversikt
Norske Folkelivsbilleder

***Norske Folkelivsbilleder*** var et billedverk av Christian Tønsberg som kom ut i tre forskjellige utgaver i 1854, 1858 og 1861.

Verket viser reproduksjoner av norsk natur og miljøer utført av kjente norske malere. Maleriene ble reprodusert som fargelitografier og trykket i Tyskland.

*Norske Folkelivsbilleder* hadde tekster på tre forskjellige språk og var slik også rettet mot det europeiske markedet. Plansjeverket målte 53&nbsp;cm x 40&nbsp;cm og var ment å skulle ligge fremme på stuebordet.

Første og andre rekke inneholder tolv bilder med tolv tekster, den siste har fire bilder og fire tekster. I første rekke er det i hovedsak  Adolph Tidemand som har levert bidene, av andre kunstnere som bidro i verket var Hans Gude, Knud Bergslien og Johan Fredrik Eckersberg.
Tekstene var forfattet av Peter Christen Asbjørnsen, Jørgen Moe, Johan Sebastian Welhaven og Ivar Aasen.
 
## Kilder
* Cecilie Boge: *Nasjonsbyggar eller sosial klatrar? Chr. Tønsberg og Norske Folkelivsbilleder*, hovedoppgave i historie - Universitetet i Bergen, 2001 digital utgave

## Eksterne lenker
*
Johan Scharffenbergs vei (Oslo)

**Johan Scharffenbergs vei** (1-117, 2-172; ikke alle numre er i bruk) er en vei på Skullerud i bydel Østensjø i Oslo. Den går mellom Skullerudveien og Skullerudbakken, parallelt med T-banelinjen vest for Skullerud stasjon.

Veien fikk navn i 1968 etter psykiateren Johan Scharffenberg.

Den største konsentrasjonen av hus med adresse knyttet til denne veien er på nordsiden av Skullerudveien samt enkelte like på sørsiden av den. Her finnes både boligblokker og eneboliger, de siste bygget relativt tett. Langs østsiden av Johan Scharffenbergs vei (med oddetallsadresser) er det spredte forekomster av næringsbygg. Til slutt finnes en gruppe av blokker på sørsiden av Skullerudbakken.

Bussene som har stoppet ved Skullerud T-banestasjon, kjører ut igjen i Johan Scharffenbergs vei.

## Kilder
* 

## Eksterne lenker
*
Presidentgata (Oslo)

**Presidentgata** (1-27, 2-26) er en gate på Torshov i Oslo. Den går mellom Oskar Braatens gate og Anna Sethnes gate.

Gaten fikk navn i 1914 etter stortingspresident Johan Sverdrup.

## Kilder
* 

## Eksterne lenker
*
Charles August Lindbergh

**Charles August Lindbergh sr.** (1859–1924) var en amerikansk politiker og advokat, født i Sverige. Han var medlem av Representantenes hus for Minnesota fra 1907 til 1917, som representant for Det republikanske parti. Han var far til den kjente flyveren og politiske aktivisten Charles Lindbergh.

## Liv og virke
Han ble født i Stockholm som Carl Månsson, sønn av Lovisa Jansdotter Carlén, en 19 år gammel elskerinne til storbonde og riksdagsmann Ola Månsson. Da han ble anklaget for korrupsjon og underslag i 1859, skiftet han navn til August Lindbergh, forlot ektefellen og deres syv barn, og utvandret til USA med elskerinnen og deres halvt år gamle sønn, som nå fikk navnet Charles August Lindbergh. Foreldrene giftet seg i 1885, etter at farens første ektefelle i Sverige var død. Paret fikk seks barn til. Charles August Lindbergh vokste opp i Melrose i Minnesota, der faren var bonde og smed.

Charles August Lindbergh giftet seg i 1887 med Mary LaFond fra Little Falls, som han fikk to døtre med. Tre år etter at han ble enkemann, giftet han seg på nytt i 1901 med Evangeline Lodge Land (1876–1954) fra Detroit. Paret fikk sønnen Charles Lindbergh. Paret ble separert i 1918.

Han studerte jus ved University of Michigan. Han var privatpraktiserende advokat i Little Falls og senere i Minneapolis, og en periode offentlig anklager i Morrison County. Han ble også involvert i gårdsdrift og eiendomsutvikling.

Fra 1907 til 1917 var han medlem av Representantenes hus for Minnesotas 6. distrikt, som blant annet omfattet hjemtraktene i Stearns County. Lindbergh ble snart blant de ledende progressive og isolasjonistiske republikanerne i Kongressen. Han var en skarp kritiker av president Woodrow Wilsons forsøk på å bistå ententemaktene under den første verdenskrig. I 1917 skrev han en pamflett i protest mot USAs krigføring, men denne ble inndratt.

Lindbergh prøvde å bli valgt inn i Senatet i 1916, til guvernør i Minnesota i 1918 og til kongressrepresentant i sitt gamle valgdistrikt i 1920, men tapte nominasjonene i Det republikanske parti. Han ble støttet i nominasjonskampene av Nonpartisan League, en protestbevegelse med sosialistiske tendenser. I 1920-årene var krefter fra Nonpartisan League med på å danne Minnesota Farmer-Labor Party. Lindbergh meldte seg som guvernørkandidat for det nye partiet, men døde før nominasjonen.

Han døde i Crookston av en hjernesvulst, og ble etter eget ønske kremert og asken spredt.

## Referanser


## Litteratur
* 
* 

## Eksterne lenker
* 
*
Grad av utnytting

**Grad av utnytting** er innen kommunal planlegging og regulering et mål på hvor mye det kan tillates bygd på et område. Med hjemmel i plan- og bygningsloven kan kommunene blant annet på denne måten styre arealbruken gjennom ulike typer planvedtak.

Tidligere brukte en gjerne begrepet **utnyttingsgrad** (u-grad), som grovt sett var definert som forholdet mellom byggets (eller byggenes) golvflate og tomtas areal. Om det på ei tomt på 1000 kvadratmeter står et en-etasjes bygg på 200 kvadratmeter, blir graden 200/1000 = 0,2. Er bygget på to etasjer a 200 kvadratmeter, blir graden 400/1000 = 0,4.  

Reglene for beregning av grad av utnytting finnes nå i byggteknisk forskrift (TEK 10) § 5. Graden kan fastsettes for den enkelte tomt i et planområde eller for området samla. Kommunen kan velge mellom å oppgi graden i absolutte tall (antall kvadratmeter) eller i prosent av tomtearealet. For begge typer kan en velge å forholde seg til «bebygd areal» eller «bruksareal», og forskriften angir hvordan disse beregnes. Det er verdt å merke seg at nødvendig parkeringsareal skal inkluderes i både bebygd areal og bruksareal. Parallelt med bestemmelser om grad av utnytting gis det gjerne også regler om maksimal høyde på bebyggelsen.

Lovverket har gjennom tidene hatt ulike definisjoner og beregningsmåter for utnyttingsgrad. For å fastslå lovlig byggstørrelse må en benytte reglene som gjaldt da reguleringsplanen blei vedtatt.

## Se også
* Arealberegning av bygninger

## Referanser


## Eksterne lenker
* Hva er utnyttelsesgrad? - Romly 
* *[https://www.regjeringen.no/globalassets/upload/kmd/boby/grad_av_utnytting.pdf Grad av utnytting. Beregnings- og måleregler]*, utgitt av Kommunal- og moderniseringsdepartementet 2014.
André Almeida

**André Gomes Magalhães de Almeida** (født 10. september 1990) er en portugisisk fotballspiller som fra den 31. januar 2023 er klubbløs.

Han begynte sin profesjonelle karriere for Beleneses, før han gikk til Benfica i 2011.

### Meritter
Med Benfica:
* Primeira Liga: 2013-14
* Taça de Portugal: 2013-14
* Taça de Liga: 2011-12, 2013-14

## Referanser


## Eksterne lenker
* 

‎
Renholdsbransjen

**Renholdsbransjen** er en bransje innenfor næringsgruppen privat tjenesteyting, som utfører rengjøring i private hjem eller næringsbygg. Bransjen leverer først og fremt innvendig rengjøring, men også noe til utvendige områder som f.eks. vinduer, trapper og uterom. Bransjen sysselsetter 33.300 årsverk i Norge (2013) fordelt på 17.400 årsverk i offentlig sektor og 15.800 årsverk i privat sektor, og hele markedet for renhold i Norge omsatte i 2013 for 18,9 milliarder kroner. Bransjen er eget tariffområde mellom NHO og LO.

Bransjen er i Norge hovedsakelig organisert i NHO Service og Handel med 242 virksomheter som sto for 9.559 årsverk og 5,8 milliarder kroner i omsetning i 2012. Norsk Arbeidsmandsforbund (NAF) organiserer renholderne som arbeidstakere. Den 1. september 2012 ble det forbudt i Norge å kjøpe renhold fra leverandører som ikke er godkjent av Arbeidstilsynet. Reguleringen av bransjen er blant annet hjemlet i *Forskrift om offentlig godkjenning av renholdsvirksomheter og om kjøp av renholdstjenester*.

## Referanser


## Eksterne lenker
*  Arbeidstilsynets register
Independiente Santa Fe

**Independiente Santa Fe**, eller bare **Santa Fe**, er en colombiansk fotballklubb hjemmehørende i hovedstaden Bogotá.

## Historie
Independiente Santa Fe ble stiftet 28. februar 1941 ved Gimnasio Moderno for å konkurrere med andre amatørlag i byen.
I 1942 ble laget trenet av tidligere FC Barcelona-spiller Jack Greenwell.
15. august 1948 spilte laget mot Deportes Caldas i den aller første kampen i den colombianske proffligaen.

## Meritter
Laget har vunnet 7 seriemesterskap, i 1948, -58, -60, -66, -71, -75 og 2012, 2 Copa Columbia: 1989 og 2009 samt 1 colombiansk superliga: 2013

## Eksterne lenker
*
Løkkegangen (Oslo)

**Løkkegangen** (1-5; ingen partallsadresser) er en gate på Ruseløkka (bydel Frogner) i Oslo, mellom Ruseløkkveien og Huitfeldts gate. Gaten følger den gamle jernbanetraseen inn mot Vestbanen. Den fikk sitt navn i 2005.

På nordsiden (nr. 1-5) er det bygget bygårder der det før gikk jernbanespor. Bebyggelsen på sørsiden har adresser knyttet til Huitfeldts gate og Ruseløkkveien. Den siden som nå vender mot Løkkegangen, vendte altså tidligere mot jernbanelinjen.

## Kilder
* 

## Eksterne lenker
*
Aleksanderpalasset

**Aleksanderpalasset** () var den siste tsaren Nikolaj IIs favorittresidens, der han bodde med sin familie stort sett permanent fra 1904 til 1917. 

Det ligger i Tsarskoje Selo i Pusjkin utenfor St. Petersburg. Palasset lot Katarina den store bygge i umiddelbar nærhet til Katarinapalasset for hennes yndlingsbarnebarn, den blivende tsaren Aleksander I, i samband med hans giftemål i 1793 med Louise av Baden. Det neoklassiske byggverket ble planlagt av Giacomo Quarenghi og ble oppført mellom 1792 og 1796.

I 1905 flyttet tsar Nikolaj fra Vinterpalasset til Aleksanderpalasset, og her hadde familien sin keiserresidens resten av sin tid. Etter hans abdikasjon 16. mars 1917 bodde de videre der i husarrest, frem til han ble deportert til Sibir. 

Frem til annen verdenskrig var palasset så et museum. Den tyske militærledelse benyttet palasset som kommandosentra, og anla et gravfelt for falne SS kampsoldater i hagen. Etter krigen ble kunstskatter lagret i palasset. Etter at det ble overdratt til den sovjetiske flåte ble det også en tid benyttet som hjem for foreldreløse barn.

Fra 1997 er palasset igjen åpnet for omvisninger. 

## Eksterne lenker
* Aleksanderpalasset 
*  (russisk)
Larsbråtveien (Oslo)

**Larsbråtveien** (1-263, 2-98) er en vei på Haugerud i bydel Alna i Oslo. Den går som blindvei sørover fra Haugerudveien, opp i åsen og inn mot skogen.

Veien fikk navn i 1970 etter husmannsplassen Larsbråten under Haugerud gård.

Mye av bebyggelsen her og nederst i Haugerudveien er atriumshus som ble tegnet av Paul Cappelen og Thorbjørn Rodahl i 1965 og ferdigstilt i 1969–71. De er tilsluttet Sankthansfjellet borettslag (OBOS). Det er 183 av dem (Haugerudveien 1-63 og Larsbråtveien 1-263 og 2-38), og de betegnes på folkemunne gjerne som kassehusene eller rugekassene.

## Referanser


## Kilder
*  

## Eksterne lenker
* Sankthansfjellet borettslag om bebyggelsens historie
*
Havål

**Havål** (*Conger conger*) er en svært stor åleart.

Havål er en av de største åleartene. Den kan skilles fra vanlig ål på at den har overbitt. Ryggfinnen begynner over brystfinnene. De aller største eksemplarene blir opptil 3,0&nbsp;m lange, men som regel er hunnene 1,5–2,0&nbsp;m. Hannene er aldri over 1&nbsp;m. Vekta kan bli 65 kg.

Havål finnes fra fjæra ned til 4000&nbsp;m dyp, men som regel ikke dypere enn 250&nbsp;m. Den lever på steinbunn og er en rovfisk som jakter på fisker, blekksprut og krepsdyr, for det meste om natta. Utbredelsen strekker seg fra Middelhavet, Svartehavet og Nordvest-Afrika til Midt-Norge og Island.

I 5–15 årsalderen blir havålen kjønnsmoden. Tarmene og andre indre organer forsvinner, og kroppshulen fylles av kjønnsprodukter. Gytingen skjer på 3000–4000&nbsp;m dyp i vestlige del av Middelhavet og i Atlanterhavet mellom Gibraltar og Azorene. Etter gyting dør de voksne fiskene. 

Havål blir fisket kommersielt noen steder i Vest-Europa. Den tas med line, eller som bifangst i forbindelse med annet fiske, spesielt større krabbe- og hummerteiner. Den er også en spennende sportfisk. Blodet er giftig, men giften forsvinner ved koking og steking.

## Litteratur
* 
* 

## Eksterne lenker

* 
*
Liste over kamper i VM i fotball 2014

Dette er en kronologisk **liste over kampene som ble spilt i [[VM i fotball 2014]]** i Brasil. VM i fotball 2014 var en internasjonal fotballturnering som fant sted på tolv ulike arenaer i Brasil fra 12. juni til 13. juli 2014. De 32 deltakerlandene spilte i alt 64 kamper; 48 gruppespillkamper, åtte åttendedelsfinaler, fire kvartfinaler, to semifinaler, bronsefinale og finale. Hviledager var lagt inn i de forskjellige rundene av mesterskapet for å la spillerne ha tid til å restituere seg.   

*I tabellen nedenfor er alle klokkeslett oppgitt i [[Tid i Brasil|offisiell Brasília-tid]] ([[UTC-03.00]]), hvilket betyr at kampene begynte fem timer senere norsk tid ([[Sentraleuropeisk sommertid|CEST]]).*  

## Noter


## Referanser
Lys sandhopper

**Lys sandhopper** (*Talitrus saltator*) er en art i slekten *[[Talitrus]]* innenfor tangloppefamilien av ordenen Senticaudata, som inngår i gruppen av amfipoder. 

Dette er bentiske bunndyr, men lys sandhopper lever i fjæra helt inn mot land og kan overleve en stund i landdrevet tangavfall. Den lever i hele Nord-Atlanteren, store deler av Middelhavet inklusive Kreta og Svartehavet, og i havet utenfor Nord-Europa inklusive Østersjøen, nordover til størstedelen av Sør-Norge. Om dagen kan den leve begravet 10-30 mm nede i sandbunnen, og den graver seg også ned slik ved høyvann samt vinterstid. Arten følger fjærebevegelsene og er et vanlig syn på sandstrender, spesielt hvor mye tang og tare har drevet opp på land.

Lys sandhopper blir oftest 10-20 mm lang og gråbrun, og består av tre tydelige kroppsseksjoner - hode, thorax, og bakparti. De to sistnevnte kroppsdelene er leddelte og glatte. Antennene er tydelige og den ene er atskillig lengre og større enn den andre, spesielt hos hannene. Den har 7 par av lemmer, og kan hoppe ganske langt og høyt, mer enn 30 centimeter, dog uten å ha noen kontroll på retningen. Munndelene henger ned og øynene er svarte. Den flapp-aktige haledelen er litt bredere enn den er lang, med flere ledd.

Den forveksles lett med mørk sandhopper (*Orchestia gammarellus*), men sistnevnte er rødbrun og har en kraftig hale, og hannen har en forstørret klo på det ene benparet.

## Eksterne lenker
* 
* Informasjon hos ''Marine Life Information Network'', Storbritannia. Besøkt 26. mai 2015.